**PÁLYÁZATI FELHÍVÁS**

**Sály Község Önkormányzata**

**Ösztöndíj-pályázatot hirdet**

**az EFOP-3.9.2-16-2017-00055. „Humán kapacitások fejlesztése Bükkábrányban és térségében”**

**című pályázat keretein belül**

**a 2017/2018. tanév 2. félévétől,**

**hátrányos és halmozottan hátrányos helyzetű tanulók számára**

**A pályázat célja**

Az ösztöndíj-program célja az esélyteremtés érdekében a hátrányos/halmozottan hátrányos helyzetű tanulók oktatásban való részvételének támogatása.

**Pályázók köre**

Az ösztöndíjban azok **a települési önkormányzat területén állandó lakóhellyel rendelkező, hátrányos/halmozottan hátrányos helyzetű tanulók** részesülhetnek, akik megfelelnek az alábbi feltételeknek:

* tanulmányaikat nappali tagozaton, az általános iskola 5-8. osztályában, vagy középiskolában folytatják;
* előző féléves tanulmányi átlageredményük legalább 4,0, és legalább 5 tantárgyból szereztek osztályzatot;
* igazolatlan hiányzásaik száma nem haladja meg az 5 napot;
* egyéb ösztöndíjban nem részesülnek.

Az elbírálás során előnyt jelent az iskolán kívüli tevékenységekben való részvétel igazolása.

A pályázat benyújtásának módja és határideje

Pályázatot a gyermekét saját háztartásában nevelő szülő vagy törvényes képviselő nyújthat be. A pályázatot az aláírt pályázati űrlappal és a csatolandó mellékletekkel együtt személyesen vagy postai úton a települési önkormányzathoz kell benyújtani.

**A pályázat beérkezésének határideje: 2018. február 15. – 2018. március 5.**

**A pályázat kötelező mellékletei:**

1. **Tanulói jogviszony-igazolás**
2. **Tanulmányi eredmény igazolása (a megelőző tanév bizonyítványáról készített, az iskola által hitelesített másolat)**
3. **Igazolás a hiányzásokról a 2017/2018. tanévre vonatkozóan**
4. **Hátrányos/halmozottan hátrányos helyzet igazolása**
5. **Állandó lakóhely igazolása (lakcímkártya)**

**Kiegészítő melléklet:**

1. **Iskolán kívüli tevékenységekben való részvétel igazolása**

A pályázati űrlap csak a fent meghatározott kötelező mellékletekkel együtt érvényes, valamely kötelező melléklet hiányában a pályázat formai hibásnak minősül.

**Adatkezelés**

A pályázó pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy az ösztöndíj-programból pályázata kizárható, a megítélt támogatás visszavonható.

A pályázó pályázata benyújtásával

1. hozzájárul ahhoz, hogy a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat a Támogatáskezelő részére– kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetve az ösztöndíj időtartama alatt maga kezelje;
2. hozzájárul ahhoz, hogy a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;
3. hozzájárul ahhoz, hogy a köznevelési intézmény tanulói jogviszonyáról a Támogatáskezelőnek, illetve a támogató önkormányzatnak tájékoztatást nyújtson,
4. hozzájárul továbbá a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához.

**A pályázat elbírálása**

A beérkezett pályázatokat az illetékes települési önkormányzat bírálja el 2018. március   
15-ig:

a) Az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: 8 nap;

b) az ösztöndíj elbírálása a pályázó tanulmányi eredménye alapján történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) a határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden határidőn belül benyújtott, formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, fajra, nemre, bőrszínre, felekezeti vagy világnézeti hovatartozásra nélkül járhat el.

g) Ha a támogatásra jogosult pályázatok száma meghaladja a 10 db-ot, az Önkormányzat rangsort állít fel. Előnyben részesíthető pályázatok:

- Ha a pályázó tanuló tanulmányi átlaga 4,5 felett van

- Ha iskolán kívüli tevékenységekben való részvételt igazol

A pályázó az elbíráló szerv döntése ellen fellebbezéssel nem élhet, a pályázati döntés ellen érdemben nincs helye jogorvoslatnak. A támogatói döntésre vonatkozóan nem lehet benyújtani kifogást, fellebbezést, amennyiben az nem jogszabálysértő, nem ütközik a pályázati kiírásba.

A megítélt ösztöndíjat az önkormányzat visszavonhatja abban az esetben is, ha az ösztöndíjas elköltözik a települési önkormányzat területéről.

Az ösztöndíj tanévenként felülvizsgálatra kerül, ezért tanévenként új pályázat benyújtása szükséges.

**Értesítés a pályázati döntésről**

A települési önkormányzat a meghozott döntéséről és annak indokáról 2018. március 31 -ig hirdetményben /elektronikus levélben/postai úton küldött levélben értesíti a pályázókat.

**Az ösztöndíj folyósításának feltételei**

**Az ösztöndíj-folyósítás feltétele, hogy a támogatott pályázó tanulói jogviszonya a 2017/2018. tanév második félévében megfeleljen a pályázati kiírásnak. Amennyiben a támogatott pályázó tanulói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.**

Az ösztöndíj csak azokban a hónapokban kerül folyósításra, amelyekben a pályázó beiratkozott, aktív tanulója a köznevelési intézménynek.

**Az ösztöndíj folyósítása**

Az ösztöndíj időtartama a 2017/2018. tanévben 1x5 hónap, összege 10000 Forint/hónap:

Az ösztöndíj folyósításának kezdete a 2017/2018. tanév második féléve.

Az ösztöndíjat az önkormányzat folyósítja a tanulónak.

Az ösztöndíj folyósításának kezdete legkorábban: 2018. március, a folyósítás gyakorisága: minden hónap 10. napjáig, 5 hónap időtartamban.

Az elnyert ösztöndíjat közvetlen adó- és TB- járulékfizetési kötelezettség nem terheli.

**A pályázók értesítési kötelezettségei, a visszafizetés szabályai**

**Az ösztöndíjban részesülő tanuló köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni** **a folyósító önkormányzatot**. Az értesítési kötelezettséget a tanuló szülője/törvényes képviselője 5 munkanapon belül köteles teljesíteni az alábbi adatok változásakor:

* **tanulmányok halasztása;**
* **tanulmányok helyének megváltozása;**
* **tanulmányi státusz változása;**
* **személyes adatainak változása.**

Az a pályázó, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig ki nem fizetett ösztöndíjra már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító önkormányzat részére visszafizetni.

Az ösztöndíjas lemondhat a számára megítélt támogatásról, amit írásban kezdeményezhet a letölthető Lemondó nyilatkozatot aláírva és az önkormányzat címére eljuttatva. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**Lebonyolítás**

Az ösztöndíjpályázattal kapcsolatos központi adatbázis-kezelői, koordinációs és pénzkezelési feladatokat a települési önkormányzat látja el.

Az önkormányzat elérhetősége:

Sály Község Önkormányzata

Cím: 3425 Sály, Kossuth L.u. 63. sz.

Telefon: +36-49-336-055

E-mail: salyonko@salyegy.t-online.hu